[{"text_idx": "#000000", "text": "I weithredu mewn ymateb i\u2019r materion a nodwyd a sicrhau bod y gweithredu hwnnw o fewn y terfyn ecolegol uchaf a\u2019r sylfaen cymdeithasol, mae gofyn cymryd camau trawsnewidiol a chydweithredol. I lywio\u2019r gweithredu hwn, mae\u2019r cynllun yn diffinio gweledigaeth 25 mlynedd, sy\u2019n anelu at roi ein pwrpasau a\u2019n dyletswyddau ar waith o fewn cyd-destun yr 21ain ganrif, gan fod yn effro i broblemau\u2019r hinsawdd a\u2019r argyfwng natur."}, {"text_idx": "#000001", "text": "Cefnogir y weledigaeth gan ein pum cenhadaeth sy\u2019n anelu at sicrhau ein bod yn rhoi ein pwrpasau a\u2019n dyletswyddau ar waith yn llwyddiannus, i\ngreu Parc Cenedlaethol ffyniannus i bawb"}, {"text_idx": "#000002", "text": "Mae\u2019r ddelwedd hon yn mynd a\u0302 ni no\u0302l i\u2019r un olygfa nodweddiadol yn y Parc Cenedlaethol. Ond y tro hwn, rydym wedi symud y cloc ymlaen 25 mlynedd i greu darlun o dirwedd bosib yn y dyfodol."}, {"text_idx": "#000003", "text": "Yn y dirwedd hon, mae natur a ffermio\u2019n gweithio ochr yn ochr i greu tirwedd gydnerth a bioamrywiol. Bydd dyfodol cynaliadwy ar gyfer y Parc Cenedlaethol yn arddel adferiad natur, atebion seiliedig ar natur i\u2019r newid hinsawdd, twf gwyrdd, a throi ein cymunedau\u2019n rhai all gynnal bywyd carbon-isel sy\u2019n hygyrch i bawb. Gobeithiwn y bydd eraill yn cael eu hysbrydoli i weithredu, a bod ein hymwelwyr yn elwa ac yn dysgu o gael cyswllt agosach a\u0302 byd sy\u2019n gyforiog o natur. Dyma sy\u2019n sbarduno ein gweledigaeth ac rydym yn gwahodd ein holl bartneriaid i\u2019w rhannu gyda ni."}, {"text_idx": "#000004", "text": "Credwn ei bod hi\u2019n hanfodol gweithredu ar hyn nawr, a lle bo modd, ar y cyd a\u0302 phawb sydd am sicrhau hyfywedd y Parc yn y dyfodol ar gyfer pobl a natur."}, {"text_idx": "#000005", "text": "Bydd ein Parc Cenedlaethol yn fan o ysbrydoliaeth, a fydd yn ein hysgogi i weithio tuag at ddyfodol llewyrchus a chynaliadwy."}, {"text_idx": "#000007", "text": "Yn 2048, bydd Bannau Brycheiniog yn ecolegol gydnerth a byddwn wedi rhagori ar garbon sero-net."}, {"text_idx": "#000009", "text": "Bydd diwylliant, prydferthwch naturiol ac amgylchedd y Parc yn dod ag ysbrydoliaeth a llawenydd i bawb sydd yma\u2019n byw ac yn gweithio, ac yn ymweld a\u0302\u2019r lle."}]